CELEX: 62016CN0156
Language: da
Date: 2016-03-17 00:00:00
Title: Sag C-156/16: Anmodning om præjudiciel afgørelse indgivet af Finanzgericht München (Tyskland) den 17. marts 2016 — Tigers GmbH mod Hauptzollamt Landshut

13.6.2016   
            
            
               DA
            
            
               Den Europæiske Unions Tidende
            
            
               C 211/29
            
         
      Anmodning om præjudiciel afgørelse indgivet af Finanzgericht München (Tyskland) den 17. marts 2016 — Tigers GmbH mod Hauptzollamt Landshut
      (Sag C-156/16)
      (2016/C 211/37)
      Processprog: tysk
      
         Den forelæggende ret
      
      Finanzgericht München
      
         Parter i hovedsagen
      
      
         Sagsøger: Tigers GmbH
      
         Sagsøgt: Hauptzollamt Landshut
      
         Præjudicielle spørgsmål
      
      
                  I.
               
               
                  Tillader artikel 1, stk. 3, i Rådets gennemførelsesforordning (EU) nr. 412/2013 (1) af 13. maj 2013 om indførelse af en endelig antidumpingtold og endelig opkrævning af den midlertidige told på importen af bordservice og køkkenartikler af keramisk materiale med oprindelse i Folkerepublikken Kina (EUT L 131/1 af 15.5.2013, herefter: »gennemførelsesforordning nr. 412/2013«), at en gyldig handelsfaktura med henblik på den første fastsættelse af den endelige antidumpingtold indgives efterfølgende, hvis alle andre nødvendige forudsætninger for at opnå en individuel antidumpingtoldsats foreligger?
               
            
                  II.
               
               
                  Såfremt første spørgsmål besvares benægtende:
                  Er artikel 78 i Rådets forordning (EØF) nr. 2913/92 (2) af 12. oktober 1992 om indførelse af en EF-toldkodeks (EUT L 302, s. 1) som ændret ved Europa-Parlamentets og Rådets forordning (EF) nr. 2700/2000 (3) af 16. november 2000 (EUT L 311, s. 17) til hinder for, at toldmyndigheden i forbindelse med en revision afviser at refundere en antidumpingtold med den begrundelse, at klarereren først har forelagt en korrekt handelsfaktura efter toldangivelsen?
               
            
         (1)  EUT L 131, s. 1.
      
         (2)  EFT L 302, s. 1.
      
         (3)  Europa-Parlamentets og Rådets forordning (EF) nr. 2700/2000 af 16.11.2000 om ændring af Rådets forordning (EØF) nr. 2913/92 om indførelse af en EF-toldkodeks (EFT L 311, s. 17).